Hyvä perhepäivähoitaja /ryhmäperhepäivähoitajat! Pph:n nimi

Ryhmäsi on arvottu osallistumaan Kehittävä palaute varhaiskasvatuksessa-hankkeeseen. Hanke on osa kuntamme varhaiskasvatuksen arviointi- ja kehittämistyötä.

Toimin hankkeessa observoijana. Olen saanut tehtävääni koulutuksen Helsingin yliopistosta. Tulen havainnoimaan ryhmäsi lapsia. Havainnointi tapahtuu tämän syksyn aikana kahtena satunnaisesti valittuna aamu- tai iltapäivänä. Päiviä ei tutkimussyistä johtuen ilmoiteta etukäteen. Paikalla olemiseni ei aiheuta mitään muutostarpeita ryhmäsi toimintaan, päinvastoin, on hyvä, jos tilanne on mahdollisimman tavanomainen. Pyrin olemaan mahdollisimman huomaamaton.

Havainnoinnin lisäksi tutkimuksessa kerätään tietoa varhaiskasvattajien ja johtajien näkemyksistä. Tietojen kerääminen tapahtuu sähköisellä lomakkeella.

**Tutkimuksessa tarvitaan apuasi:**

1. ***Vanhempien suostumukset ja lasten arvonta***
2. Saat esimieheltäsi tulostetun vanhempien suostumuslomakkeen. Jaa lomake kaikkien ryhmäsi / ryhmäperhepäiväkotisi lasten vanhemmille mahdollisimman pian. Viimeinen palautuspäivä on ma 4.9.
3. Kun suostumuslomakkeet on palautettu, arvo viisi vanhempien suostumuksen saanutta lasta tutkimukseen: Levitä vanhempien suostumuslomakkeet sekaisin nurinpäin lattialle ja nosta viisi satunnaista lappua. Niissä olevat lapset osallistuvat tutkimukseen. Jos ryhmässäsi on lapsia viisi tai vähemmän, arvontaa ei tarvitse tehdä, vaan kaikki suostumuksen saaneet lapset osallistuvat tutkimukseen.
4. Lähetä lista arvotuista tai vanhempien suostumuksen saaneista lapsista minulle sähköpostitse viimeistään to 7.9. Etunimi riittää. Jos ryhmässä on useampi saman niminen lapsi, laita etunimen lisäksi esim. sukunimen ensimmäinen kirjain tai jokin muu tapa erottaa lapsi toisesta saman nimisestä.
5. Vanhempien suostumuslomakkeet säilytetään ryhmässä vuoden ajan.
6. ***Oppimisympäristön arviointi***
7. Tehtäväsi on arvioida ryhmäsi oppimisympäristöä esimiehesi kanssa lomakkeella, joka löytyy osoitteesta: <https://elomake.helsinki.fi/lomakkeet/78231/lomake.html>
8. Täyttämisen helpottamiseksi saat esimieheltäsi paperisen lomakepohjan. Lopulliset vastaukset tallennetaan kuitenkin nettilomakkeeseen.
9. Lomake tulee täyttää marraskuun aikana. Kaikki lomakkeen kohdat eivät suoraan sovellu perhepäivähoitoon, koska samaa lomaketta käytetään myös päiväkodeissa. Jätä sellaiset kohdat tyhjiksi. Lomakkeen täyttämiseen kuluu aikaa n. 1,5 –2 tuntia. Lomakkeen tallennus on mahdollista keskeyttää ja jatkaa toisella kerralla. Lue lomakkeen alussa olevat ohjeet huolellisesti. Jos tarvitset apua (esim. jos sähköinen lomake ei toimi), voit ottaa yhteyttä hankekoordinaattoriin: kati.rintakorpi@helsinki.fi
10. Lomakkeessa tarvitaan ryhmäsi tutkimusnumero. Se on xxxxxxxxxxx.

**Perhepäivähoidon ohjaaja / johtaja on tietoinen tehtävästäsi ja auttaa tarvittaessa esim. käytännön järjestelyissä. Myös minä autan mielelläni esille tulevissa kysymyksissä!**

Avustasi lämpimästi kiittäen Observoijan Nimi Observoijan sähköpostiosoite

Lisätietoja hankkeesta: http://blogs.helsinki.fi/reunamo/sisalto/Hankkeen yhteyshenkilö kunnassamme on: Yhdyshenkilön Nimi, yhdyshenkilön sähköposti